
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 205 


23 Φεβρουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άσκηση εκλογικού δικαιώματος κρατουμένων. 1 

Παράταση της προθεσμίας σύνταξης από τους Δη¬ 
μάρχους και Προέδρους Κοινοτήτων ονομαστικών 
αλφαβητικών καταστάσεων που αποτελούν τους 
νέους εκλογικούς καταλόγους και περιλαμβάνουν 
τους εκλογείς του Δήμου ή της Κοινότητας που 
είναι γραμμένοι στα Δημοτολόγιά τους. 2 


ΑΠΟΦΑΣΕΙ Σ 

Αριθ.6161 (1) 

Άσκηση εκλογικού δικαιώματος κρατουμένων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του άρθρου 5 του Ν. 2776/1999 (ΦΕΚ 
291/Α). 

β. Τις διατάξεις του Π.Δ. 55/1999 (ΦΕΚ 58/Α') «Κωδικο¬ 
ποίηση σε ενιαίο κείμενο των διατάξεων της νομοθεσίας 
για την εκλογή βουλευτών». 

γ. Την ανάγκη απρόσκοπτης άσκησης του εκλογικού 
δικαιώματος των κρατουμένων καθώς και της προστα¬ 
σίας της εσωτερικής ασφάλειας και τάξης των φυλακών. 

δ. Το γεγονός ότι από την απόφαση αυτή δεν προκύπτει 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Οι Έλληνες πολίτες, οι οποίοι είναι εγγεγραμμένοι 
στους εκλογικούς καταλόγους Δήμου ή Κοινότητας του 
Κράτους, αλλά κατά την ημέρα προκήρυξης των εκλογών 
τελούν υπό καθεστώς προσωρινής κράτησης ή εκτίουν 
στερητικές της ελευθερίας ποινές και δεν τους έχει επι¬ 
βληθεί αμετάκλητα παρεπόμενη ποινή στέρησης πολιτι¬ 
κών δικαιωμάτων, ασκούν κανονικά το εκλογικό τους δι¬ 
καίωμα στο εκλογικό τμήμα του καταστήματος όπου κρα¬ 
τούνται, βάσει των ειδικών εκλογικών καταλόγων, στους 
οποίους εγγράφονται για το σκοπό αυτό. 


2. Την ημέρα προκήρυξης των εκλογών ο Διευθυντής 
κάθε καταστήματος κράτησης ενημερώνει άμεσα τους 
εκλογείς κρατούμενους σχετικά με την εκλογική διαδικα¬ 
σία και τους ζητά να προσκομίσουν έγκαιρα τα εκλογικά 
τους βιβλιάρια, ώστε να εγγραφούν στους ειδικούς εκλο¬ 
γικούς καταλόγους. 

3. Οι ειδικοί εκλογικοί κατάλογοι συντάσσονται, υπο¬ 
γράφονται και σφραγίζονται από τους διευθυντές των 
καταστημάτων κράτησης και αναπαράγονται σε πέντε 
αντίτυπα. 

Τα τέσσερα αντίτυπα των ειδικών εκλογικών καταλόγων 
με συνημμένα τα εκλογικά βιβλιάρια των κρατουμένων 
διαβιβάζονται μέσα σε ανατρεπτική προθεσμία πέντε 
ημερών, απάτην κατά το άρθρο 31 του Π.Δ. 55/1999 (ΦΕΚ 
58/Α) έναρξη της προεκλογικήςπεριόδου, στον Πρόεδρο 
Πρωτοδικών της οικείας εκλογικής περιφέρειας και ακο¬ 
λουθείται η διαδικασία που προβλέπεται στο άρθρο 27 
παρ. 8του ίδιου Π.Δ. 

Ύστερα απάτην έκδοση των αποφάσεων του Πρωτοδι¬ 
κείου, τα εκλογικά βιβλιάρια των κρατουμένων επιστρέ- 
φονται στα οικεία καταστήματα κράτησης, όπου φυλάσ¬ 
σονται με φροντίδα και ευθύνη των Διευθυντών. 

4. Σε περίπτωση αποφυλάκισης για οποιονδήποτε λόγο 
κρατούμενου που έχει εγγράφει στους ανωτέρω ειδικούς 
εκλογικούς καταλόγους μέχρι την ημέρα διεξαγωγής των 
εκλογών, με μέριμνα του Διευθυντή του καταστήματος 
κράτησης, του παραδίδεται το εκλογικό βιβλιάριο, ώστε 
να ασκήσει το εκλογικό του δικαίωμα στους εκλογικούς 
καταλόγους του Δήμου ή της Κοινότητας που είναι εγγε¬ 
γραμμένος. 

5. Όταν ο συνολικός αριθμός των κρατουμένων - ψηφο¬ 
φόρων στα καταστήματα κράτησης είναι πολύ μικρός, για 
λόγους διαφύλαξης της μυστικότητας της ψήφου, δύνα- 
νται να ψηφίσουν σ’ αυτά και άλλοι εκλογείς που είναι 
εγγεγραμμένοι σε ειδικούς εκλογικούς καταλόγους, 
όπως σωφρονιστικοί υπάλληλοι και άνδρες εξωτερικής 
φρουράς των καταστημάτων κράτησης. 

6.0 Διευθυντής κάθε καταστήματος κράτησης επιλέγει 
τον καταλληλότερο - κατά την κρίση του - χώρο εντός του 
καταστήματος κράτησης όπου θα διεξάγεται η ψηφοφο¬ 
ρία των εκλογέων - κρατουμένων. 

7. Πρόεδροι Εφορευτικής Επιτροπής σε κάθε εκλογικό 
τμήμα διορίζονται κατά προτίμηση εισαγγελικοί λειτουρ¬ 
γοί. 

Ως μέλη της Εφορευτικής Επιτροπής κληρώνονται 
εκλογείς του Δήμου ή της Κοινότητας, στα διοικητικά 
όρια του οποίου υπάγεται το κατάστημα κράτησης. 

8. Για την ομαλότερη διεξαγωγή της ψηφοφορίας και 
τη διατήρηση της τάξης στα καταστήματα κράτησης, 
όπου ψηφίζουν περισσότεροι από 30 κρατούμενοι, ο 
Πρόεδρος της εφορευτικής επιτροπής του συγκεκριμέ¬ 
νου εκλογικού τμήματος, σε συνεργασία με τον Διευθυ¬ 
ντή του καταστήματος κράτησης, μπορεί να καταρτίσει 
την προηγούμενη της ημέρας της ψηφοφορίας πρό¬ 
γραμμα, σύμφωνα με το οποίο οι εκλογείς - κρατούμενοι 
θα χωρίζονται σε ομάδες, είτε κατά πτέρυγα του κατα¬ 
στήματος, είτε αλφαβητικά. Επίσης δύνανται να καθορί¬ 
ζουν και το χρόνο προσέλευσης των εκλογέων κάθε ομά¬ 
δας. 

9. Οι κρατούμενοι προσέρχονται στο εκλογικό τμήμα 
ένας - ένας και όχι σε ομάδες με τη συνοδεία υπαλλήλου 
μέχρι την είσοδο του εκλογικού τμήματος. Κατόπιν εισέρ¬ 
χονται σε αυτό και, χωρίς καμμία συνοδεία, ασκούν ελεύ¬ 
θερα το εκλογικό τους δικαίωμα. 

Εξερχόμενοι, επιστρέφουν στο χώρο κράτησής τους με 
τη συνοδεία υπαλλήλου. 

10. Η αναγνώριση των εκλογέων - κρατουμένων γίνεται 
βάσει της αστυνομικής τους ταυτότητας, την οποία προ¬ 
σκομίζουν στην εφορευτική επιτροπή. 

Αν δεν έχουν αστυνομική ταυτότητα προσκομίζουν κά¬ 
θε άλλο χρήσιμο και κατάλληλο, κατά την κρίση της εφο¬ 
ρευτικής επιτροπής, αποδεικτικό της ταυτότητας έγγρα¬ 
φο στοιχείο. Το στοιχείο αυτό μπορεί να δοθεί και από τον 
ατομικό τους φάκελο, ο οποίος τηρείται στο κατάστημα 
κράτησης με ευθύνη της γραμματείας και το οποίο διαβι¬ 
βάζεται υπηρεσιακά στον Πρόεδρο της εφορευτικής επι¬ 
τροπής του συγκεκριμένου εκλογικού τμήματος. 

11. Για να πιστοποιηθεί, ότι ο εκλογέας - κρατούμενος 
άσκησε το εκλογικό του δικαίωμα, εκδίδεται βεβαίωση 
του Προέδρου της εφορευτικής επιτροπής, η οποία δεν 
χορηγείται στον κρατούμενο αλλά στο Διευθυντή του 
καταστήματος για να την τοποθετήσει στον ατομικό του 
φάκελο. 

12. Κατά τη διάρκεια της ημέρας της ψηφοφορίας, οι 
υποψήφιοι των κομμάτων, ή οι αντιπρόσωποί τους, ή οι 
αναπληρωτές αυτών δύνανται να παρευρίσκονται στην 
αίθουσα ψηφοφορίας, κατά τις διατάξεις του άρθρου 81 
του Π.Δ. 55/1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

ΒΑΣΩ ΠΑΠΑΝΔΡΕΟΥ ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. 6067 (2) 

Παράταση της προθεσμίας σύνταξης από τους Δημάρ¬ 
χους και Προέδρους Κοινοτήτων ονομαστικών αλ¬ 
φαβητικών καταστάσεων που αποτελούν τους νέους 
εκλογικούς καταλόγους και περιλαμβάνουν τους 
εκλογείς του Δήμου ή της Κοινότητας που είναι γραμ¬ 
μένοι στα Δημοτολόγιά τους. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 4του Ν. 2623/1998 «Ανασύνταξη 
των εκλογικών καταλόγων, οργάνωση και άσκηση του 
εκλογικού δικαιώματος των ετεροδημοτών, εκσυγχρονι¬ 
σμός της εκλογικής διαδικασίας και άλλες διατάξεις» 
(ΦΕΚ 139/Α'), όπως τροποποιήθηκε με το άρθρο 11 παρ. 
4 του Ν. 2672/1998 «Οικονομικοί πόροι της Νομαρχιακής 
Αυτοδιοίκησης και άλλες διατάξεις» (ΦΕΚ 290/Α'). 

β. Του άρθρου 27του Ν. 2081/1992 (ΦΕΚ 154/Α'), όπως 
τροποποιήθηκε με το άρθρο 1 παρ. 2α του Ν. 2469/97 
(ΦΕΚ 38/Α'). 

2. Την ανάγκη που προέκυψε για παράταση της προθε¬ 
σμίας για τη σύνταξη από τους Δημάρχους και Προέ¬ 
δρους των Κοινοτήτων, με βάση τα δημοτολόγια του 
Δήμου ή της Κοινότητας, ονομαστικών αλφαβητικών κα¬ 
ταστάσεων που αποτελούν τους νέους εκλογικούς κατα¬ 
λόγους και περιλαμβάνουν τους εκλογείς του Δήμου ή 
της Κοινότητας που είναι εγγεγραμμένοι στα δημοτολό¬ 
γιά τους, επειδή το σχετικό Προεδρικό Διάταγμα (Π.Δ. 
8/2000) (ΦΕΚ 9/Α'), το οποίο, σύμφωνα με τις διατάξεις 
του άρθρου 1 παρ. 4 εδαφ. 3 του Ν. 2623/98, προβλέπει 
τον τρόπο καθορισμού των εκλογικών διαμερισμάτων και 
τη διαδικασία κατάταξης των εκλογέων σ’ αυτά, είναι 
προαπαιτούμενο στοιχείο και δημοσιεύθηκε πρόσφατα 
ήτοι την 19.1.2000 (ΦΕΚ 9/Α'). 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Παρατείνουμε μέχρι 31.10.2000 την προθεσμία της 
παρ. 4 του άρθρου 1 του Ν. 2623/1998 για τη σύνταξη 
των ονομαστικών αλφαβητικών καταστάσεων από τους 
Δημάρχους και Προέδρους Κοινοτήτων που αποτελούν 
τους νέους εκλογικούς καταλόγους και θα περιλαμβά¬ 
νουν τους εκλογείς του Δήμου ή Κοινότητας που είναι 
γραμμένοι στα δημοτολόγιά τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2000 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




